pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ยธ.จัดเวิร์คช็อปสร้างภูมิคุ้มกันหนี้นอกระบบให้แก่บุคลากรในสถานพินิจฯ ผ่านสื่อการเรียนรู้ The Choice เกมทางเลือก-ทางรอด เพื่อนำความรู้เผยแพร่แก่เยาวชนกลุ่มเสี่ยงและเครือข่ายในระดับพ
วันพฤหัสบดีที่ 29 มีนาคม 2561
ยธ.จัดเวิร์คช็อปสร้างภูมิคุ้มกันหนี้นอกระบบให้แก่บุคลากรในสถานพินิจฯ ผ่านสื่อการเรียนรู้ The Choice เกมทางเลือก-ทางรอด เพื่อนําความรู้เผยแพร่แก่เยาวชนกลุ่มเสี่ยงและเครือข่ายในระดับพ
นายธวัชชัย ไทยเขียว รองปลัดกระทรวงยุติธรรม เป็นประธานในพิธีเปิดโครงการประชุมสัมมนาเชิงปฏิบัติการเพิ่มศักยภาพประชาชนด้านกฎหมายและการเข้าถึงความเป็นธรรม สร้างเครือข่ายให้ภูมิคุ้มกัน รู้เท่าทันกฎหมาย ห่างไกลหนี้นอกระบบแก่เด็กและเยาวชนและเครือข่าย
ในวันพฤหัสบดีที่ ๒๙ มีนาคม ๒๕๖๑ เวลา ๐๙.๐๐น.
ณ โรงแรมเบสท์ เวสเทิร์นพลัส แวนด้า แกรนด์ แจ้งวัฒนา จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานในพิธีเปิดโครงการประชุมสัมมนาเชิงปฏิบัติการเพิ่มศักยภาพประชาชน
ด้านกฎหมายและการเข้าถึงความเป็นธรรม
สร้างเครือข่ายให้ภูมิคุ้มกัน รู้เท่าทันกฎหมาย ห่างไกลหนี้นอกระบบแก่เด็กและเยาวชนและเครือข่าย
จัดโดย ศูนย์ช่วยเหลือลูกหนี้และประชาชนที่ไม่ได้รับความเป็นธรรม กรมสอบสวนคดีพิเศษ
ร่วมกับกรมพินิจและคุ้มครองเด็กและเยาวชน สถาบันเพื่อการยุติธรรมแห่งประเทศไทย (องค์การมหาชน) และเครือข่ายศาลเยาวชนและครอบครัวจังหวัดนนทบุรี
โดยการนํานวัตกรรมสื่อการเรียนรู้ The Choice เกมทางเลือก-ทางรอด
ที่สอดแทรกเนื้อหาในการให้ความรู้กฎหมายเบื้องต้นที่เกี่ยวกับหนี้นอกระบบ
การจํานอง การเช่าซื้อ การขายฝาก หนี้บัตรเครดิต
รวมถึงการเรียนรู้หลักนิติธรรมและการวางแผนการใช้ชีวิตตามหลักปรัชญาเศรษฐกิจพอเพียง
เผยแพร่ให้แก่บุคลากรในสถานพินิจและคุ้มครองเด็กและเยาวชน จํานวน ๕๑ แห่งทั่วประเทศ
และเจ้าหน้าที่ศูนย์ฝึกและอบรมเด็กและเยาวชน จํานวน ๑๙แห่งทั่วประเทศ
ในการเป็นวิทยากรให้ความรู้แก่เด็กและเยาวชนในศูนย์ฝึกและอบรมเด็กและเยาวชนและเครือข่าย
ในระดับพื้นที่ ซึ่งจะเป็นส่วนหนึ่งในการแก้ไขปัญหาหนี้นอกระบบอย่างยั่งยืน
รัฐบาลไทย-ข่าวทำเนียบรัฐบาล-"ยุติธรรม" ส่งเสริมการใช้มาตรการต่อผู้กระทำผิดอาญาแทนการควบคุมตัวในประเทศไทย
วันอังคารที่ 25 ธันวาคม 2561
"ยุติธรรม" ส่งเสริมการใช้มาตรการต่อผู้กระทําผิดอาญาแทนการควบคุมตัวในประเทศไทย
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการปฏิรูปการพัฒนามาตรการต่อผู้กระทําผิดอาญาแทนการควบคุมตัว โดยการมีส่วนร่วมขององค์กรสหวิชาชีพและชุมชน ครั้งที่ ๓/๒๕๖๑
ในวันจันทร์ที่ ๒๔ ธันวาคม ๒๕๖๑ เวลา ๑๓.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการปฏิรูปการพัฒนามาตรการต่อผู้กระทําผิดอาญาแทนการควบคุมตัว โดยการมีส่วนร่วมขององค์กรสหวิชาชีพและชุมชน ครั้งที่ ๓/๒๕๖๑ เพื่อรับทราบข้อมูลการใช้มาตรการต่อผู้กระทําผิดอาญาแทนการควบคุมตัวในประเทศไทยและในต่างประเทศ รวมถึงสถิติที่เกี่ยวข้อง ตลอดจนพิจารณากรอบการดําเนินงานของคณะอนุกรรมการด้านการปฏิรูปการพัฒนามาตรการต่อผู้กระทําผิดอาญาแทนการควบคุมตัว โดยการมีส่วนร่วมขององค์กรสหวิชาชีพและชุมชน ประจําปีงบประมาณ ๒๕๖๒ และพิจารณาการกําหนดมาตรการต่อผู้กระทําผิดอาญาแทนการควบคุมตัวในประเทศไทยที่มีประสิทธิภาพ
ทั้งนี้ ที่ประชุมมีมติให้ฝ่ายเลขานุการปรับแก้ไขและเพิ่มเติมเนื้อหาตามข้อสังเกตของคณะอนุกรรมการฯ เพื่อให้การกําหนดมาตรการฯ มีความถูกต้องและชัดเจนมากยิ่งขึ้น โดยมี ผู้แทนหน่วยงานในสังกัดกระทรวงยุติธรรมและหน่วยงานที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-"ยุติธรรม" สร้างการรับรู้ด้านงานยุติธรรมให้แก่เครือข่ายภาคประชาชนในพื้นที่ จ. ระนอง เพื่อเป็นกลไกนำความยุติธรรมสู่ประชาชนในพื้นที่
วันพุธที่ 6 กันยายน 2560
"ยุติธรรม" สร้างการรับรู้ด้านงานยุติธรรมให้แก่เครือข่ายภาคประชาชนในพื้นที่ จ. ระนอง เพื่อเป็นกลไกนําความยุติธรรมสู่ประชาชนในพื้นที่
นายธวัชชัย ไทยเขียว รองปลัดกระทรวงยุติธรรม เป็นประธานเปิดโครงการตรวจเยี่ยมและติดตามการปฏิบัติงานของสํานักงานยุติธรรมจังหวัดและศูนย์ยุติธรรมชุมชน ประจําปีงบประมาณ พ.ศ. ๒๕๖๐
เมื่อวันอังคารที่ ๕ กันยายน ๒๕๖๐ เวลา ๐๙.๐๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานเปิดโครงการตรวจเยี่ยมและติดตามการปฏิบัติงาน
ของสํานักงานยุติธรรมจังหวัดและศูนย์ยุติธรรมชุมชน ประจําปีงบประมาณ พ.ศ. ๒๕๖๐
รองปลัดกระทรวงยุติธรรม กล่าวว่า กระทรวงยุติธรรม มุ่งเน้นการอํานวยความยุติธรรม
ให้แก่ประชาชนอย่างเสมอภาคและเท่าเทียมกัน โดยมีกลไกงานบริการประชาชน
เพื่อลดความเหลื่อมล้ําด้านการเข้าถึงกระบวนการยุติธรรม อาทิ กองทุนยุติธรรม
ซึ่งจะช่วยเหลือประชาชนที่ยากจน และได้รับความเดือดร้อน ไม่ได้รับความเป็นธรรม
โดยให้ความช่วยเหลือประชาชนในการดําเนินคดี เช่น สนับสนุนค่าทนายความ ค่าธรรมเนียมศาล
ค่าที่พัก ค่าพาหนะ ฯลฯ การขอปล่อยตัวชั่วคราวผู้ต้องหาหรือจําเลย การช่วยเหลือผู้ถูกละเมิด
หรือได้รับผลกระทบจากการถูกละเมิดสิทธิมนุษยชน และการให้ความรู้ด้านกฎหมายแก่ประชาชน
นอกจากนี้ ยังมีการช่วยเหลือเยียวยากลุ่มผู้เสียหายและจําเลยในคดีอาญา
ตามพระราชบัญญัติค่าตอบแทนผู้เสียหาย
และค่าทดแทน และค่าใช้จ่ายแก่จําเลยในคดีอาญา พ.ศ. ๒๕๔๔
(และที่แก้ไขเพิ่มเติม (ฉบับที่ ๒) พ.ศ. ๒๕๕๙ เพื่อสร้างความเสมอภาคด้านความยุติธรรม
ให้แก่ประชาชนทุกกลุ่ม อีกทั้งยังมีศูนย์ยุติธรรมชุมชน
ซึ่งถือเป็นความร่วมมือระหว่างภาครัฐและภาคประชาชนในการร่วมกัน
สร้างสังคมแห่งความยุติธรรมให้เกิดขึ้นในทุกพื้นที่ ซึ่งจะช่วยส่งเสริมให้ประชาชนเข้าถึง
การบริการด้านงานยุติธรรมได้อย่างทั่วถึง เสมอภาค และเสียค่าใช้จ่ายน้อยที่สุด
โดยมีเครือข่ายภาคประชาชนในพื้นที่จังหวัดระนอง อาทิ คณะกรรมการศูนย์ยุติธรรมชุมชน
คณะกรรมการกองทุนหมู่บ้านฯ อาสาสมัครของหน่วยงานในสังกัดกระทรวงยุติธรรม เป็นต้น เข้าร่วมฯ จํานวนกว่า ๗๐๐ คน
ณ โรงแรม Tinidee ตําบลเขานิเวศน์ อําเภอเมือง จังหวัดระนอง
โอกาสนี้ รองปลัดกระทรวงยุติธรรม ได้มอบเงินช่วยเหลือประชาชนที่ยื่นขอรับค่าตอบแทน
ตามพระราชบัญญัติค่าตอบแทนผู้เสียหาย และค่าทดแทน และค่าใช้จ่าย
แก่จําเลยในคดีอาญา พ.ศ. ๒๕๔๔ (และที่แก้ไขเพิ่มเติม (ฉบับที่ ๒) พ.ศ. ๒๕๕๙
จํานวน ๒ ราย ได้แก่ ๑) นายดุสิต น้อยแสง ผู้เสียหายในคดีอาญากรณีมีผู้ขับรถ
โดยประมาทเฉี่ยวชนจนได้รับบาดเจ็บสาหัส จํานวน ๑๕๓,๑๔๐ บาท และ
๒) นายยุพา พรหมพัตร จําเลยในคดีอาญาในความผิดฐานมีเจตนาฆ่าโดยไตร่ตรองไว้ก่อน
จํานวน ๑๖๙,๖๐๐ บาท
พร้อมทั้งมอบเงินตามพระราชบัญญัติกองทุนยุติธรรม พ.ศ. ๒๕๕๘
ให้แก่นางอารมณ์ คงคุ้ม เพื่อเป็นค่าจ้างทนายความในการต่อสู้คดี
กรณีถูกฟ้องเป็นจําเลยในคดีกู้ยืมเงิน จํานวน ๒๘,๐๐๐ บาท
รวมเป็นเงินทั้งสิ้น ๓๕๐,๗๔๐ บาท
รัฐบาลไทย-ข่าวทำเนียบรัฐบาล-รมว.พม. ให้การต้อนรับเอกอัครราชทูตสาธารณรัฐประชาธิปไตยประชาชนลาว ประจำประเทศไทย พร้อมจัดงานเลี้ยงอำลา เนื่องในโอกาสที่เอกอัครราชทูตฯ จะพ้นวาระการดำรงตำแหน่ง
วันพฤหัสบดีที่ 7 กันยายน 2560
รมว.พม. ให้การต้อนรับเอกอัครราชทูตสาธารณรัฐประชาธิปไตยประชาชนลาว ประจําประเทศไทย พร้อมจัดงานเลี้ยงอําลา เนื่องในโอกาสที่เอกอัครราชทูตฯ จะพ้นวาระการดํารงตําแหน่ง
รมว.พม. ให้การต้อนรับเอกอัครราชทูตสาธารณรัฐประชาธิปไตยประชาชนลาว ประจําประเทศไทย พร้อมจัดงานเลี้ยงอําลา เนื่องในโอกาสที่เอกอัครราชทูตฯ จะพ้นวาระการดํารงตําแหน่ง
วันนี้ (7 ก.ย. 60) เวลา 11.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. ให้การต้อนรับนายหลี บุญค้ํา เอกอัครราชทูตสาธารณรัฐประชาธิปไตยประชาชนลาว ประจําประเทศไทย และได้หารือถึงความร่วมมือระหว่างสปป.ลาวและไทยในช่วงที่ผ่านมา พร้อมจัดเลี้ยงอาหารกลางวัน เนื่องในโอกาสที่เอกอัครราชทูตสาธารณรัฐประชาธิปไตยประชาชนลาว ประจําประเทศไทย จะพ้นวาระการดํารงตําแหน่ง ณ ห้องรับรองชั้น 9 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า ความร่วมมือระหว่างลาวและไทย โดยกระทรวง พม.ในช่วงที่ผ่านมา ได้แก่ โครงการจัดตั้งศูนย์พัฒนาสังคมมิตรภาพลาว-ไทย ณ เมืองโพนโฮง สปป.ลาว ซึ่งจะเป็นศูนย์ส่งเสริมการดูแลและฟื้นฟูผู้เสียหายจากการค้ามนุษย์ในสปป.ลาว โดยฝ่ายไทยได้ให้การสนับสนุนการก่อสร้างอาคารศูนย์และพัฒนาบุคลากรสําหรับศูนย์ดังกล่าว ล่าสุด ไทย (พม.) ส่งแบบแปลนให้ฝ่ายสปป.ลาวพิจารณาแล้ว อีกทั้ง ได้ส่งหนังสือให้กระทรวงการต่างประเทศช่วยประสานให้ฝ่ายสปป.ลาวประมาณการค่าใช้จ่ายในการติดตั้งไฟฟ้าและประปา เพื่อส่งกลับมาให้ฝ่ายไทยดําเนินการปรับงบประมาณ และดําเนินกระบวนการจัดซื้อจัดจ้างและก่อสร้าง โดยฝ่ายไทยจะประสานกับฝ่ายลาวเพื่อสอบถามความต้องการในการนํามาจัดหลักสูตรพัฒนาบุคลากรต่อไป
พลตํารวจเอก อดุลย์กล่าวต่อไปว่า สําหรับการลงนามในบันทึกความเข้าใจระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาธิปไตยประชาชนลาว ว่าด้วยความร่วมมือเพื่อต่อต้านการค้ามนุษย์โดยเฉพาะเด็กและสตรี ซึ่งภายหลังการลงนามได้มีการจัดทําแผนปฏิบัติการตามบันทึกฯ ระยะที่ 1 (พ.ศ. 2549-2552) และเมื่อครบระยะเวลาได้จัดทําแผนปฏิบัติการฯ ระยะที่ 2 (พ.ศ. 2553-2555) และระยะที่ 3 (พ.ศ.2556-2558) ตามลําดับ ซึ่งแผนปฏิบัติการในระยะที่ 3 ประกอบด้วย 6 แผนงาน คือ 1) การปฏิบัติงานร่วม 2) การรับ-ส่งคืนสู่ประเทศและสังคม 3) การคืนสู่สังคม 4) การปกป้องคุ้มครองผู้เสียหาย 5) ความร่วมมือในการต่อต้านและปราบปรามผู้ค้ามนุษย์ และ 6) การป้องกัน โดยที่ผ่านมา ทั้งฝ่ายไทยและลาวได้ร่วมกันเป็นเจ้าภาพจัดการประชุมเพื่อทบทวนบันทึกความเข้าใจดังกล่าว โดยสถานะล่าสุด ฝ่ายลาวรับเป็นเจ้าภาพในการจัดพิธีลงนามในบันทึกความเข้าใจระหว่างรัฐบาลแห่งราชอาณาจักรไทยและสาธารณรัฐประชาธิปไตยประชาชนลาวว่าด้วยความร่วมมือ เพื่อต่อต้านการค้ามนุษย์โดยเฉพาะเด็กและสตรี ณ สาธารณรัฐประชาธิปไตยประชาชน โดยขณะนี้อยู่ระหว่างรอฝ่าย สปป.ลาวยืนยัน
"ทั้งนี้ นับว่าทั้งสองประเทศ มีความสัมพันธ์อันดีต่อกันมาอย่างต่อเนื่อง และขอขอบคุณเอกอัครราชทูตสาธารณรัฐประชาธิปไตยประชาชนลาว ประจําประเทศไทย ที่มีส่วนช่วยให้การดําเนินงานด้านต่างๆระหว่างสปป.ลาว และไทย ประสบความสําเร็จจนเกิดความร่วมมืออันดีต่อกันในระยะยาวต่อไป”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นประธานมอบรางวัลการประกวดการใช้งานแอปพลิเคชัน อสม.ออนไลน์ มุ่งสร้างความรู้ด้านสุขภาพ โดยใช้เทคโนโลยีดิจิทัล
วันเสาร์ที่ 2 กุมภาพันธ์ 2562
รองปลัดกระทรวงดิจิทัลฯ เป็นประธานมอบรางวัลการประกวดการใช้งานแอปพลิเคชัน อสม.ออนไลน์ มุ่งสร้างความรู้ด้านสุขภาพ โดยใช้เทคโนโลยีดิจิทัล
รองปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font: 11.0px 'Trebuchet MS'; font-kerning: none}
span.s2 {font-kerning: none}
น.อ. สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีมอบรางวัลการประกวดการใช้งานแอปพลิเคชัน อสม.ออนไลน์ โดยมีนางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม เข้าร่วมงานฯ เมื่อวันที่ 29 มกราคม 2562 ณ โรงแรมมิราเคิล แกรนด์ คอนเวนชั่น กรุงเทพฯ ทั้งนี้ น.อ. สมศักดิ์ฯ กล่าวว่า โลกทุกวันนี้เข้าสู่ยุคดิจิทัล ส่งผลให้เกิดการเปลี่ยนแปลงในทุกภาคส่วนของประเทศไทย โดยกระทรวงดิจิทัลฯ มีบทบาทในการทําความเข้าใจและศึกษาสถานการณ์เทคโนโลยีดิจิทัลอย่างรอบด้าน เลือกดําเนินนโยบายที่เหมาะสม เพื่อเตรียมความพร้อมตามแผนการพัฒนาเศรษฐกิจและสังคมด้วยการใช้เทคโนโลยีดิจิทัลไปพัฒนาคุณภาพชีวิตของประชาชนอย่างทั่วถึง เท่าเทียมและเป็นธรรม ซึ่งแอปพลิเคชัน อสม.ออนไลน์ ถือเป็นอีกหนึ่งเครื่องมือที่ช่วยให้ผู้ปฏิบัติงานในการดูแลสุขภาพของประชาชนสามารถปฏิบัติงานได้อย่างมีประสิทธิภาพมากยิ่งขึ้น นับเป็นนิมิตรหมายอันดีสําหรับประเทศไทยที่ภาคเอกชนอย่าง AIS ให้ความสําคัญเข้ามามีส่วนร่วมในการพัฒนาประเทศให้ก้าวไปข้างหน้าตามแนวทางประชารัฐ โดยมีเป้าหมายร่วมกัน คือ เศรษฐกิจกับสังคมไทยที่มั่นคงและยั่งยืน
***************************
รัฐบาลไทย-ข่าวทำเนียบรัฐบาล-รัฐบาลเร่งแก้ปัญหาการกระจายรายได้ ให้เห็นผลอย่างยั่งยืน
วันพุธที่ 13 มิถุนายน 2561
รัฐบาลเร่งแก้ปัญหาการกระจายรายได้ ให้เห็นผลอย่างยั่งยืน
รัฐบาลเร่งแก้ปัญหาการกระจายรายได้ที่ไม่เป็นธรรม ซึ่งเป็นผลมาจากโครงสร้างทางเศรษฐกิจและการเปลี่ยนแปลงของเทคโนโลยีสมัยใหม่
6 มิ.ย. 2561
รัฐบาลเร่งแก้ปัญหาการกระจายรายได้ ให้เห็นผลอย่างยั่งยืน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งแก้ปัญหาการกระจายรายได้ที่ไม่เป็นธรรม ซึ่งเป็นผลมาจากโครงสร้างทางเศรษฐกิจและการเปลี่ยนแปลงของเทคโนโลยีสมัยใหม่ โดยในระยะสั้นได้เร่งแก้ไขปัญหาหนี้สิน จัดสวัสดิการให้แก่ผู้มีรายได้น้อย จัดสินเชื่อฉุกเฉินสําหรับประชาชน พัฒนาคุณภาพของสินค้าและขยายช่องทางการตลาด เป็นต้น ส่วนในระยะยาวจะเน้นการวางรากฐานของประเทศ เช่น พัฒนาเส้นทางคมนาคมสู่ท้องถิ่นห่างไกล พัฒนาทักษะฝีมือแรงงานและมาตรฐานการศึกษาในทุกระดับ และกระตุ้นให้ประชาชนปรับตัวให้ทันต่อเทคโนโลยี และสร้างนวัตกรรมเพื่ออาชีพเพื่อยกระดับรายได้อย่างยั่งยืน โดยรัฐบาลได้จัดทําแผนปฏิรูปประเทศและแผนยุทธศาสตร์ชาติ 20 ปี เพื่อเป็นแนวทางสร้างประเทศให้มั่นคง มั่งคั่ง และยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"ยุติธรรม" ประชุมคณะกรรมการตรวจสอบทรัพย์สิน ครั้งที่ ๗/๒๕๖๓
วันอังคารที่ 19 พฤษภาคม 2563
"ยุติธรรม" ประชุมคณะกรรมการตรวจสอบทรัพย์สิน ครั้งที่ ๗/๒๕๖๓
"ยุติธรรม" ประชุมคณะกรรมการตรวจสอบทรัพย์สิน ครั้งที่ ๗/๒๕๖๓
ในวันจันทร์ที่ ๑๘ พฤษภาคม ๒๕๖๓ เวลา ๐๘.๓๐ น ณ ห้องประชุมกฤษณะ ผลอนันต์ อาคาร ๓ ชั้น ๒ สํานักงานคณะกรรมการป้องกันและปราบปรามยาเสพติด เขตดินแดง กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๗/๒๕๖๓ โดยมี นายนิยม เติมศรีสุข เลขาธิการคณะกรรมการป้องกันและปราบปรามยาเสพติด ในฐานะเลขานุการคณะกรรมการตรวจสอบทรัพย์สิน พร้อมคณะกรรมการตรวจสอบทรัพย์สิน เข้าร่วมฯ
เพื่อพิจารณากลั่นกรองผลการดําเนินการตรวจสอบทรัพย์สินของพนักงานเจ้าหน้าที่ ข้อมูลเกี่ยวกับทรัพย์สินของผู้ต้องหาหรือของผู้อื่น ซึ่งเกี่ยวเนื่องกับการกระทําความผิดเกี่ยวกับยาเสพติดของผู้ต้องหา โดยในวันที่ ๑ - ๓๐ เมษายน ๒๕๖๓ คณะอนุกรรมการตรวจสอบทรัพย์สินประจําคณะกรรมการตรวจสอบทรัพย์สิน และอนุกรรมการตรวจสอบทรัพย์สินภาค ๓ - ๖ ได้พิจารณากลั่นกรองตรวจสอบทรัพย์สินเสร็จสิ้นแล้ว จํานวน ๙๑ คดี มูลค่าทรัพย์สินรวมประมาณ ๓๓,๐๙๐,๐๐๐ บาท
ทั้งนี้ การประชุมคณะกรรมการตรวจสอบทรัพย์สิน เป็นกระบวนการในการบังคับใช้กฎหมายการริบทรัพย์ เพื่อสร้างความมั่นคงปลอดภัยในสังคม ลดโอกาสในการกลับมากระทําความผิดเกี่ยวกับยาเสพติดซ้ํา
รัฐบาลไทย-ข่าวทำเนียบรัฐบาล-รมว.วธ. เป็นประธานนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙  ณ วัดราชประดิษฐ์สถิตมหาสีมารามราชวรวิหาร
วันพฤหัสบดีที่ 11 มิถุนายน 2563
รมว.วธ. เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙  ณ วัดราชประดิษฐ์สถิตมหาสีมารามราชวรวิหาร
รมว.วธ. เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙  ณ วัดราชประดิษฐ์สถิตมหาสีมารามราชวรวิหาร
วันที่ ๑๑ มิถุนายน ๒๕๖๓ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เข้ากราบสักการะ พระธรรมไตรโลกาจารย์ (พูนศักดิ์ วรภทฺทโก) เจ้าอาวาสวัดราชประดิษฐ์สถิตมหาสีมารามราชวรวิหาร พร้อมทั้งเป็นประธาน “นําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ” โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ ผู้แทนครอบครัวและชุมชนที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) จํานวน ๗ ราย (๑๔๐ ครัวเรือน) โดยมี นายกฤษฎา คงคะจันทร์ รองปลัดกระทรวงวัฒนธรรม นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม ประธานสภาวัฒนธรรมกรุงเทพมหานคร และภาคีเครือข่ายด้านวัฒนธรรม เข้าร่วม ณ วัดราชประดิษฐ์สถิตมหาสีมารามราชวรวิหาร เขตพระนคร กรุงเทพฯ
รัฐบาลไทย-ข่าวทำเนียบรัฐบาล-กรมทางหลวงรายงานสถิติการจับกุมรถบรรทุกน้ำหนักเกินบนทางหลวง ตั้งแต่วันที่ 1 ตุลาคม 2559 ถึงปัจจุบัน จำนวน 6,552 คัน
วันพุธที่ 7 มีนาคม 2561
กรมทางหลวงรายงานสถิติการจับกุมรถบรรทุกน้ําหนักเกินบนทางหลวง ตั้งแต่วันที่ 1 ตุลาคม 2559 ถึงปัจจุบัน จํานวน 6,552 คัน
กรมทางหลวง (ทล.) กระทรวงคมนาคม จับกุมรถบรรทุกน้ําหนักเกินบนทางหลวงทั่วประเทศ พร้อมทั้งขอความร่วมมือผู้ประกอบการบรรทุกน้ําหนักตามพิกัด เพื่อประหยัดงบประมาณการซ่อมบํารุงรักษา และยืดอายุการใช้งานของถนน รวมทั้งลดการเกิดอุบัติเหตุบนทางหลวง
นายธานินทร์ สมบูรณ์ อธิบดีกรมทางหลวง กล่าวว่า ทล. มีนโยบายปรับปรุงเครือข่ายด่านชั่งน้ําหนักถาวรและด่านชั่งน้ําหนักเคลื่อนที่ทั่วประเทศ ตั้งแต่ปี 2559 ด้วยการบังคับใช้กฎหมายอย่างเคร่งครัด และไม่ผ่อนผันให้ผู้ประกอบการบรรทุกน้ําหนักเกิน ปัจจุบันมีสถิติการจับกุมรถบรรทุกน้ําหนักเกินบนทางหลวงทั่วประเทศ ตั้งแต่วันที่ 1 ตุลาคม 2559 - 28 กุมภาพันธ์ 2561 จํานวน 6,552 คัน แบ่งเป็นปีงบประมาณ 2561 (1 ตุลาคม 2560 - 28 กุมภาพันธ์ 2561) จํานวน 2,098 คัน และปีงบประมาณ 2560 (1 ตุลาคม 2559 - 31 กันยายน 2560) จํานวน 4,454 คัน โดยแบ่งประเภทวัสดุการบรรทุก ดังนี้
-หิน ดิน ทราย ร้อยละ 36
-สินค้าการเกษตร ร้อยละ 23
-วัสดุก่อสร้าง ร้อยละ 12
-อื่น ๆ ร้อยละ 8
-รถขนเครื่องจักร ร้อยละ 7
ทล. ขอความร่วมมือผู้ประกอบการไม่บรรทุกน้ําหนักเกินตามกําหนดพิกัดของรถพ่วง หากฝ่าฝืนจะมีโทษจําคุกไม่เกิน 6 เดือน ปรับไม่เกิน 10,000 บาท หรือทั้งจําทั้งปรับ หากประชาชนพบเห็นหรือสงสัยว่ามีการบรรทุกน้ําหนักเกินสามารถแจ้งได้ที่ สายด่วนกรมทางหลวง โทร. 1586 กด 5 (โทรฟรีทุกเครือข่าย ตลอด 24 ชั่วโมง) หรือสํานักงานควบคุมน้ําหนักยานพาหนะ ทล. โทร. 0 2354 6668 - 70 ต่อ 26400
รัฐบาลไทย-ข่าวทำเนียบรัฐบาล-ผู้ตรวจฯ เบญจมาพร ตรวจสอบปัญหาร้องเรียนฯ การทำเหมืองดูดทราย ที่โคราช
วันอาทิตย์ที่ 11 มีนาคม 2561
ผู้ตรวจฯ เบญจมาพร ตรวจสอบปัญหาร้องเรียนฯ การทําเหมืองดูดทราย ที่โคราช
ผู้ตรวจฯ เบญจมาพร ตรวจสอบปัญหาร้องเรียนฯ การทําเหมืองดูดทราย ที่โคราช
เมื่อวันที่ 9 มีนาคม 2561/จ.นครราชสีมา เวลา 09.00 น. นางเบญจมาพร เอกฉัตร์ ผู้ตรวจราชการกระทรวงอุตสาหกรรม พร้อมคณะฯ นําโดย นายอรรถสิทธิ์ อึ้งเหมอนันท์ หัวหน้ากลุ่มอุตสาหกรรมพื้นฐานและการเหมืองแร่ เดินทางไปตรวจติดตามปัญหาร้องเรียนโรงงานของนายธรรมทนุ สิทธิพรไพบูลย์ /ท่าทรายเทพประทาน ประกอบกิจการขุด-ตักดินทราย และดูดทราย หลังมีหนังสือร้องทุกข์ว่าได้รับความเดือดร้อนจากปัญหาฝุ่นละออง การทํางานกลางคืนและการขนส่งทราย
จากการลงพื้นที่ พบว่า มีการใช้ปั๊มแอบชักน้ําจากแม่น้ํามูลมาใช้ในการดูดทราย จึงแนะนําให้ขออนุญาตจากกรมชลประทานเพื่อให้ถูกต้องตามกฎหมาย และให้คําแนะนําเพื่อปรับปรุงแก้ไขมิให้เกิดปัญหาร้องเรียน ตลอดจนตักเตือนมิให้ขุด/ดูดทรายในจุดที่ใกล้กับแม่น้ํา และทําคันกั้นน้ํากันการกัดเซาะ สําหรับโรงงานของนายธรรมทนุ ตั้งอยู่บริเวณหมู่ 9 ต.ขุย อ.ลําทะเมนชัย จ.นครราชสีมา
รัฐบาลไทย-ข่าวทำเนียบรัฐบาล-พ.ร.บ.ขัดกันระหว่างประโยชน์ส่วนบุคคลกับส่วนรวม
วันศุกร์ที่ 18 สิงหาคม 2560
พ.ร.บ.ขัดกันระหว่างประโยชน์ส่วนบุคคลกับส่วนรวม
เพื่อให้มีกฎหมายที่กําหนดหลักเกณฑ์และขอบเขตของการกระทําความผิดให้ชัดเจนมากยิ่งขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่าง พ.ร.บ.ว่าด้วยความผิดเกี่ยวกับการขัดกันระหว่างประโยชน์ส่วนบุคคลกับประโยชน์ส่วนรวม ซึ่งสอดรับกับนโยบายในการป้องกันปราบปรามทุจริตและประพฤติมิชอบของรัฐบาล โดย ห้ามมิให้เจ้าหน้าที่ของรัฐทุกประเภททุกระดับ ข้าราชการการเมือง รัฐวิสาหกิจ และคณะกรรมการของรัฐ ปฏิบัติหน้าที่เอื้อประโยชน์แก่ตนเองและพวกพ้อง ใช้ความลับของราชการหาประโยชน์ส่วนตน รับของขวัญ ของที่ระลึก เงิน หรือประโยชน์อื่นที่อาจคํานวณเป็นเงินได้ รวมทั้งยังมีผลบังคับใช้ครอบคลุมไปถึงญาติ 4 ลําดับ ได้แก่ บุพการี ผู้สืบสันดาน คู่สมรสของบุตร และพี่น้อง หากกระทําผิดจะได้รับโทษปรับหรือจําคุก หรือทั้งจําทั้งปรับในอัตราสูง โดยหลังจากนี้จะจัดทํากฎหมายลูกเพื่อกําหนดรายละเอียดให้ชัดเจนยิ่งขึ้นต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“รมช.ประภัตร” นำคณะชาวนาพบนายกฯ เนื่องใน "วันข้าวและชาวนาแห่งชาติ" ปี2563 พร้อมมอบข้าวสาร ๓๐ ตัน สู้โควิด
วันศุกร์ที่ 5 มิถุนายน 2563
“รมช.ประภัตร” นําคณะชาวนาพบนายกฯ เนื่องใน "วันข้าวและชาวนาแห่งชาติ" ปี2563 พร้อมมอบข้าวสาร ๓๐ ตัน สู้โควิด
นายประภัตร โพธสุธน นําคณะชาวนาพบนายกฯ เนื่องใน "วันข้าวและชาวนาแห่งชาติ" ปี2563 พร้อมมอบข้าวสาร ๓๐ ตัน สู้โควิด
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์พร้อมด้วย นายอนันต์ สุวรรณรัตน์ ปลัดกระทรวงเกษตรและสหกรณ์ และนายสุดสาคร ภัทรกุลนิษฐ์อธิบดีกรมการข้าว นําชาวนาดีเด่นแห่งชาติ ประจําปี 2563 ผู้นําชาวนา เข้าพบ พลเอกประยุทธ์ จันทร์โอชา นายกรัฐมนตรีฯ เนื่องในวันข้าวและชาวนาแห่งชาติ ประจําปี ๒๕๖๓ เพื่อรับฟังนโยบายด้านข้าวของรัฐบาล พร้อมกันนี้ นายอัษฎางค์ สีหาราช ประธานคณะกรรมการกลางศูนย์ข้าวชุมชนระดับประเทศ เป็นผู้แทนศูนย์ข้าวชุมชนทั่วประเทศ มอบข้าวสารจํานวน ๓๐ ตัน ให้แก่นายกรัฐมนตรีฯ เพื่อนําไปช่วยเหลือผู้ที่ได้รับผลกระทบจากโรคติดเชื้อไวรัสโคโรนา 2019 (COVID - 19) ณ ตึกไทยคู่ฟ้า ห้องสีม่วง ทําเนียบรัฐบาล
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวว่า นับตั้งแต่คณะรัฐมนตรีได้มีมติเมื่อวันที่ ๒๓ มิถุนายน ๒๕๕๒ เห็นชอบให้วันที่ ๕ มิถุนายน ของทุกปี เป็นวันข้าวและชาวนาแห่งชาติ เพื่อให้ประชาชนได้รําลึก ถึงความสําคัญของข้าวที่คนไทยใช้เป็นพืชอาหารหลัก รวมทั้งเพื่อเชิดชูเกียรติชาวนาที่ได้เสียสละทุ่มเทกําลังกาย กําลังใจปลูกข้าวให้คนไทยทุกหมู่เหล่าได้มีอาหารบริโภคอย่างอุดมสมบูรณ์ตลอดมา นอกจากนี้ ยังมุ่งหวังที่จะสร้างความภาคภูมิใจให้กับลูกหลานชาวนาไทย ซึ่งจะเป็นผู้สืบทอดอาชีพการทํานาในอนาคตด้วย ทั้งนี้ ในวันที่ ๕ มิถุนายน ๒๔๘๙ พระบาทสมเด็จพระเจ้าอยู่หัวอานันทมหิดล รัชกาลที่ ๘ ได้เสด็จพระราชดําเนินพร้อมด้วยสมเด็จพระเจ้าน้องยาเธอ คือ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ ๙ ไปทอดพระเนตรกิจการของมหาวิทยาลัยเกษตรศาสตร์บางเขน ในโอกาสนั้นทั้งสองพระองค์ได้ทรงหว่านข้าว ณ ทุ่งบางเขน จึงถือว่าวันดังกล่าวเป็นวันที่เป็นสิริมงคลอย่างยิ่งแก่กิจการด้านข้าวของประเทศ  ดังนั้น กรมการข้าวจึงได้จัดพิธีบูชาพระแม่โพสพ “รับขวัญข้าว สู่ขวัญชาวนา” ซึ่งเปรียบเสมือนเทพนารีแห่งข้าวที่คอยดูแลต้นข้าวให้เจริญงอกงาม รวมทั้งเป็นการให้ความสําคัญต่อข้าว ซึ่งเป็นพืชอาหารหลักของคนไทยทั้งประเทศ และเชิดชูเกียรติชาวนาไทยในฐานะผู้ผลิตอาหารหลักให้กับประชาชน ซึ่งเปรียบเสมือนกระดูกสันหลังของชาติ ณ กรมการข้าว กรุงเทพมหานคร
นายประภัตร กล่าวว่า ในปี ๒๕๖๓ กรมการข้าวได้ดําเนินงานกิจกรรมหลักเสริมสร้างศักยภาพการผลิตเมล็ดพันธุ์ข้าวของศูนย์ข้าวชุมชน ภายใต้โครงการระบบส่งเสริมเกษตรแบบแปลงใหญ่ โดยได้สนับสนุนเมล็ดพันธุ์ข้าวคุณภาพดี กระสอบบรรจุเมล็ดพันธุ์ข้าว และเครื่องจักรกลการเกษตร ได้แก่ เครื่องอบลดความชื้นเมล็ดพันธุ์ข้าว ๒๐ แห่ง และเครื่องคัดทําความสะอาดเมล็ดพันธุ์ข้าว ๒๐ แห่ง ให้แก่ศูนย์ข้าวชุมชนที่เข้าร่วมโครงการดังกล่าว จํานวน ๕๐ แห่ง และเพื่อเป็นการขอบคุณรัฐบาล คณะกรรมการกลางศูนย์ข้าวชุมชนได้มีมติให้รวบรวมข้าวสารจากศูนย์ข้าวชุมชนที่ได้รับกาสนับสนุนจากโครงการดังกล่าว จํานวน ๓๐ ตัน โดยมาจากศูนย์ข้าวชุมชนที่ได้รับการสนับสนุนเครื่องอบลดความขื้น ๒๐ แห่ง แห่งละ ๓๐๐ กิโลกรัม ศูนย์ข้าวชุมชนที่ได้รับสนับสนุนเครื่องคัดทําความสะอาด ๒๐๐ แห่ง แห่งละ ๑๐๐ กิโลกรัม และศูนย์ข้าวชุมชนที่ได้รับการสนับสนุนเมล็ดพันธุ์แห่งละ ๕๐ กิโลกรัม โดยมีวาระในการมอบให้แก่นายกรัฐมนตรี เพื่อนําไปช่วยเหลือผู้ได้รับผลกระทบจากโรคติดเชื้อไวรัสโคโรนา 2019 (COVID-19)
รัฐบาลไทย-ข่าวทำเนียบรัฐบาล-กรมบัญชีกลางแจ้งแนวทางจัดหาพัสดุ คาดเร่งเบิกจ่ายเงินทันภายในปี 61
วันพฤหัสบดีที่ 6 กรกฎาคม 2560
กรมบัญชีกลางแจ้งแนวทางจัดหาพัสดุ คาดเร่งเบิกจ่ายเงินทันภายในปี 61
กรมบัญชีกลางกําหนดแนวทางปฏิบัติเพื่อเร่งรัดการจัดหาพัสดุก่อน พ.ร.บ. งบประมาณรายจ่ายประจําปีงบประมาณ พ.ศ. 2561 มีผลใช้บังคับ คาดว่าจะส่งผลให้ส่วนราชการสามารถก่อหนี้ผูกพันและเบิกจ่ายเงินได้ภายในปีงบประมาณ พ.ศ. 2561
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ขณะนี้ร่างพระราชบัญญัติงบประมาณรายจ่ายประจําปีงบประมาณ พ.ศ. 2561 อยู่ระหว่างการพิจารณาของสภานิติบัญญัติแห่งชาติ ที่ประชุมคณะกรรมการว่าด้วยการพัสดุ (กวพ.) จึงได้กําหนดแนวทางปฏิบัติเพื่อเร่งรัดการจัดหาพัสดุก่อนพระราชบัญญัติงบประมาณรายจ่ายประจําปีงบประมาณ พ.ศ. 2561 มีผลใช้บังคับ เพื่อให้ส่วนราชการสามารถก่อหนี้ผูกพันและเบิกจ่ายเงินได้แล้วเสร็จภายในปีงบประมาณ พ.ศ. 2561
อธิบดีกรมบัญชีกลาง กล่าวว่า เพื่อให้ส่วนราชการเตรียมการจัดหาพัสดุและเบิกจ่ายเงินได้ตามแผนที่กําหนดไว้ ซึ่งส่วนราชการสามารถเริ่มกระบวนการจัดหาได้ตั้งแต่ทราบยอดเงินที่จะนํามาจัดหาพัสดุ โดยยอดเงินดังกล่าวคือจํานวนเงินงบประมาณที่คณะกรรมาธิการวิสามัญพิจารณาร่าง พ.ร.บ.งบประมาณปี 2561 พิจารณาแล้วก่อนเสนอให้สภานิติบัญญัติแห่งชาติพิจารณาในวาระที่ 2 หลังจากที่ส่วนราชการทราบยอดเงินแล้ว ให้ดําเนินการขั้นตอนการจัดหาได้เลย ตั้งแต่การเผยแพร่ประกาศจัดซื้อจัดจ้างจนถึงขั้นตอนได้ตัวผู้ขายหรือผู้รับจ้างไว้ก่อน โดยจะลงนามได้ก็ต่อเมื่อ พ.ร.บ.งบประมาณปี 2561 มีผลใช้บังคับ และต้องได้รับการจัดสรรงบแล้วเท่านั้น นอกจากนี้ให้กําหนดด้วยว่าหากไม่ได้รับการจัดสรรงบประมาณ ส่วนราชการสามารถยกเลิกการจัดหานั้นได้ สําหรับการบันทึกข้อมูลโครงการจัดซื้อจัดจ้างในระบบ e-GP สามารถบันทึกข้อมูลได้ทันที โดยยังไม่ต้องระบุรหัสงบประมาณและรหัสแหล่งเงิน แต่ส่วนราชการต้องบันทึกข้อมูลดังกล่าวให้เสร็จก่อนที่จะลงนามในสัญญา
ทั้งนี้ หากส่วนราชการใดจัดซื้อจัดจ้างตามระเบียบสํานักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม โดยได้เผยแพร่ประกาศจัดซื้อจัดจ้างในระบบเครือข่ายสารสนเทศของกรมบัญชีกลาง ก่อนวันที่ 23 สิงหาคม 2560 ซึ่งเป็นวันที่พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มีผลใช้บังคับ และจ่ายเงินยังไม่แล้วเสร็จ ให้ดําเนินการตามระเบียบฯ พ.ศ. 2535 และที่แก้ไขเพิ่มเติม ต่อไปจนกว่าจะครบตามสัญญา แต่หากการจัดซื้อจัดจ้างดังกล่าว ยังไม่ได้เผยแพร่ประกาศจัดซื้อจัดจ้างในระบบเครือข่ายสารสนเทศของกรมบัญชีกลาง หรือมีการยกเลิก
การจัดซื้อจัดจ้างครั้งนั้น ส่วนราชการจะต้องดําเนินการจัดซื้อจัดจ้างใหม่ตามพระราชบัญญัติการจัดซื้อจัดจ้างฯ พ.ศ. 2560